Ամրոցը տեղակայված է թեքադիր սարահարթի վերին արևմտակողմ գագաթին: Սարահարթի գագաթնամասում է եղել միջնաբերդը, ուր պահպանվել են ժայռափոր ջրամբարը և շուրջ երկու տասնյակի հասնող շինություններ, որոնք ունեցել են բնակելի ու տնտեսական նշանակություն: Որոշ շինություններ եղել են աղյուսաշեն, որի մասին վկայում են թրծված աղյուսի և սալիկների մնացորդները: Ամրոցի տարածքից հայտնաբերվել են տարբեր նշանակության ու ժամանակաշրջանի կավե սափորներ, խեցեղեն իրեր, օբսիդիանի գործիքներ և այլն: